**sensibilitate**

*Ioan Popa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sensibilitate -

privirea durută

in singurătate

durută, pierdută

și-apoi regăsită

pe față-nsorită

senină

care c-un zâmbet curat

te simți vindecat

înconjurat

de lumină

\*\*\*

cum poți să te simți

sensibil și bun

când sare pe coadă îți pun?...

cum poți să fii

sensibil și supus

când rechinii sunt mii

și apele tale nu-s?...

cum se poate

și cu ce fețe

să fiți sensibili la toate?

construind aceleași bețe

care vi se bagă-n roate!...

\*\*\*

sensibil -

este să oferi

o floare

un zâmbet

o vorbă bună

să întinzi o mână

să seci un plânset

o supărare

să speri

să iubești deseori

și să nu ceri!

sensibil

este un fulg de nea

când se așează

ușor, ușor

pe geana grea

care-i poarta între vis

și ipostază

sensibil

este arcușul de vioară

corzi de inimi

ne intinde

ne vibrează

in sunet divin

ne înfășoară

ne surprinde

ne captează...

sensibilă

este albina

care planează

pe fragedele flori

nespulberând - nu se căinează -

nectarul și vivacele culori

căci așa este rutina...

de milioanele de zori

sensibilă

este luna

penru doi îndrăgostiți

ce nu-s destul de fericiți

când nu-și găsesc

laguna...

însă eu nu sunt sensibil

sunt penibil

ipohondric

văd la fiecare colț

un dric...

eu nu sunt sensibil

sunt impasibil

și absent

când îmi vorbești...

cu capu'-n nori

prin lumi cerești

sunt uneori!

aș putea și eu

să fiu sensibil

ca luna

ca albina

ca arcușul de vioară

ca fulgul de zăpadă

(mult mai greu)

ce o să doară

când pe geană

o să-mi cadă!